เรื่องเล่าสุดปลื้มปีติ รัชกาลที่ 10 ทรงพระเมตตาต่อบัณฑิตพิเศษ (ชมคลิป)
นับเป็นภาพแห่งความปลื้มปีติที่จะอยู่ในความทรงจำของคนไทยอย่างไม่มีวันลืม กับภาพ สมเด็จพระบรมโอรสาธิราชฯ สยามมกุฎราชกุมาร สมเด็จพระเจ้าอยู่หัว รัชกาลที่ 10 ทรงพระเมตตากับบัณฑิตและบัณฑิตพิเศษทุกคนและทุกรุ่น ที่มีโอกาสเข้ารับพระราชทานปริญญาบัตรจากพระหัตถ์ของพระองค์,หากใครยังพอจำได้ ในช่วงปลายปี 2557 โลกออนไลน์ได้มีการแชร์ภาพอันสุดประทับใจที่ สมเด็จพระบรมโอรสาธิราชฯ สยามมกุฎราชกุมาร ในขณะนั้นได้ทรงพระเมตตาต่อบัณฑิตพิเศษที่เข้ารับพระราชทานปริญญาบัตร ช่วงปีการศึกษา 2555-2556 โดยภาพที่ปรากฏออกมา แสดงให้เห็นถึงพระเมตตาและทรงห่วงใยต่อ ,นายวีรยุทธ ชินพันธ์ หรือ อาร์ท บัณฑิตหนุ่มที่ป่วยเป็นมะเร็งก้านสมอง, เกิดอาการเซจะล้ม จนไปชนแท่นที่ประทับ ขณะเข้ารับพระราชทานปริญญาบัตร จนสร้างความประทับใจให้แก่ปวงชนชาวไทยในช่วงเวลานั้น,โดยผู้โพสต์ภาพวินาทีแห่งความประทับใจดังกล่าว ก็คือ ,นายพศิน อินทา เจ้าหน้าที่กองประชาสัมพันธ์ มหาวิทยาลัยสวนดุสิต, ที่รับหน้าที่เป็นผู้ถ่ายภาพและบันทึกภาพในพิธีรับปริญญาบัตรของมหาวิทยาลัยสวนดุสิตในทุกๆ ปี,โดยก่อนเริ่มบทสนทนาบอกเล่าถึงวินาทีแห่งความประทับใจ นายพศิน กล่าวว่า ,ด้วยเกล้าด้วยกระหม่อม ขอเดชะ ขอพระราชทาน พระบรมราชานุญาตเผยแพร่ภาพแห่งความประทับใจ ในพิธีพระราชทานปริญญาบัตรแก่บัณฑิตและบัณฑิตพิเศษ มหาวิทยาลัยสวนดุสิต เมื่อวันที่ 3 สิงหาคม 25,57,ย้อนกลับไปในเหตุการณ์วันนั้น ผมเป็นคนหนึ่งที่อยู่ในลำดับการรับตรงนั้น และได้เห็นภาพความประทับใจที่พระองค์ทรงพระเมตตาแก่บัณฑิตทุกคนและทุกรุ่นมาโดยตลอด แต่ภาพที่ทำให้ผมปลื้มปีติเป็นที่สุดก็คือ พระองค์ท่านทรงพระเมตตาต่อนายวีรยุทธ ชินพันธ์ หรือ น้องอาร์ท บัณฑิตที่ป่วยเป็นมะเร็งก้านสมอง ซึ่งเกิดอาการเซ จนจะล้มลงตรงหน้าพระพักตร์ ขณะยื่นมือเข้ารับพระราชทานปริญญาบัตรจากพระหัตถ์ของพระองค์,นายพศิน เล่าถึงถึงวินาทีที่พระองค์ทรงพระเมตตาต่อบัณฑิตรายดังกล่าวว่า ขณะที่น้องอาร์ทกำลังก้าวขาและยื่นมือรับปริญญาบัตรจากพระหัตถ์ของพระองค์นั้น ด้วยอาการป่วยของโรคมะเร็งก้านสมอง ซึ่งไม่สามารถควบคุมร่างกายได้ กล้ามขาที่อ่อนแรงฉับพลัน ทำให้น้องอาร์ทเกิดอาการเซไปชนกับแท่นที่ประทับตรงหน้าพระพักตร์ของพระองค์ท่าน, นายพศิน เล่าด้วยน้ำเสียงสุดตื้นตันใจ,ซาบซึ้งในพระมหากรุณาธิคุณ ร.10 ทรงมีพระเมตตาต่อบัณฑิตป่วยมะเร็งสมอง ,ถือเป็นที่น่าเสียดายมากว่า ในวันนี้ ,ทีมข่าวเฉพาะกิจไทยรัฐออนไลน์, ไม่ได้มีโอกาสพูดคุยกับน้องอาร์ทถึงความปลื้มปีติในวินาทีดังกล่าว เนื่องจากหลังเข้ารับพระราชทานปริญญาบัตรได้ไม่นาน นายวีรยุทธ ชินพันธ์ หรือน้องอาร์ท ก็เสียชีวิตลงด้วยโรคมะเร็งก้านสมอง,แต่น้องอาร์ทก็เคยโพสต์ข้อความบอกเล่าถึงความประทับใจและตื้นตันใจที่สุดในชีวิต ไว้ในเฟซบุ๊กส่วนตัว ,Arty Chinnapan, เมื่อครั้งที่ยังมีชีวิตอยู่ ในทำนองว่า เดิมทีนั้นตนตั้งใจจะไม่เข้ารับพระราชทานปริญญาบัตรในครั้งนี้ เนื่องด้วยปัญหาสุขภาพ ป่วยเป็นเนื้องอกในสมอง ตั้งแต่ก่อนเรียนจบปี 4 สาขาพยาบาลศาสตร์ มหาวิทยาลัยสวนดุสิต ส่งผลให้มีปัญหาเรื่องการเดินและการทรงตัวมาโดยตลอด แต่เนื่องจากอาจารย์ที่สนิทโทรมาขอให้ตนเข้าร่วมพระราชทานปริญญาบัตร เพื่อจะได้มีรูปสวยๆ กับเพื่อนๆ ที่จบพร้อมกัน อาจารย์ยังบอกด้วยว่า พระองค์ท่านทรงมีเมตตา ให้เข้ารับช่วงหลังสุดของพิธี สามารถเข้ารับช้าๆ ได้ ตนและครอบครัวจึงเห็นว่า ครั้งหนึ่งในชีวิต จึงตัดสินใจเข้าร่วมพระราชทานปริญญาบัตรจากพระหัตถ์ของพระองค์ด้วยตัวเอง,น้องอาร์ท ได้บอกเล่าไว้อีกว่า , นายวีรยุทธ โพสต์บอกเล่าถึงวินาทีปลื้มปีติสุดชีวิต,อย่างไรก็ตาม ทีมข่าวฯ ยังได้มีโอกาสสนทนากับ,อาจารย์คนสนิทของน้องอาร์ท ผศ.ดร.ศรีสุดา วงศ์วิเศษกุล, บอกเล่าให้ผู้สื่อข่าวฟังด้วยว่า โดยปกติแล้ว สำหรับบัณฑิตที่สภาพร่างกายไม่ไหว เดินไม่คล่อง ก็จะต้องนั่งวีลแชร์ขึ้นรับพระราชทานปริญญาบัตร ซึ่งสำหรับ อาร์ท ในวันนั้น ทุกคนรับรู้ได้ว่า สภาพร่างกายภายนอกเขาดูอ่อนแรงตั้งแต่แรก จึงสอบถามว่า จะนั่งวีลแชร์ขึ้นไปรับหรือไม่ แต่อาร์ทก็ยืนยันว่า จะเดินขึ้นไปรับจากพระหัตถ์ของพระองค์ด้วยตัวเอง เพื่อให้ได้รูปที่ดีที่สุดและสมพระเกียรติเป็นที่สุด เพราะฉะนั้นปริญญาบัตรใบนี้ จึงเป็นสิ่งที่มีคุณค่าและมีความหมายสำหรับอาร์ทและครอบครัวเขามาก, ผศ.ดร.ศรีสุดา เผยความรู้สึกแทนศิษย์รัก,นอกจากนี้ ผศ.ดร.ศรีสุดา ยังบอกเล่าถึงความประทับใจที่เคยได้มีโอกาสเข้าร่วมพิธีพระราชทานปริญญาบัตร มหาวิทยาลัยสวนดุสิตมาตลอด 5-6 ปี ว่า สัมผัสได้ถึงพระเมตตาของพระองค์ ที่ทรงมีต่อบัณฑิตและบัณฑิตพิเศษทุกรุ่นเสมอมา พระองค์ทรงใส่ใจ โดยเฉพาะการอ่านชื่อ หากลำดับชื่อไม่ตรง พระองค์ท่านจะทรงรับรู้จากอากัปกิริยาของบัณฑิตที่หยุดชะงัก และทรงพระราชทานปริญญาบัตรอย่างช้าลง, ผศ.ดร.ศรีสุดา กล่าวด้วยน้ำเสียงตื้นตันใจ,ภาพสุดประทับใจ ในหลวง ร.10 ทรงเอื้อมพระหัตถ์พระราชทานปริญญาบัตรถึงมือบัณฑิตพิเศษ,ขณะเดียวกัน นายพศิน อินทา เจ้าหน้าที่กองประชาสัมพันธ์ มหาวิทยาลัยสวนดุสิต ยังได้บอกเล่าถึงความประทับใจที่พระองค์ทรงพระเมตตาต่อบัณฑิตพิเศษด้านต่างๆ อาทิ บัณฑิตที่พิการทางร่างกาย นั่งวีลแชร์ และพิการทางสายตา ซึ่งภาพที่คุ้นตาอยู่เสมอก็คือ ,พระองค์จะโน้มพระวรกายลงมา ส่งมอบปริญญาบัตรถึงมือบัณฑิตทุกคน,โดยในพิธีพระราชทานปริญญาบัตรปีการศึกษาเดียวกันนั้น วินาทีแห่งความประทับใจเกิดขึ้นอีกครั้ง เมื่อ, นายสุวิช อินทรนุกูลกิจ หรือ อุ้ย บัณฑิตพิการทางสายตา เข้ารับผิดจังหวะ ยืนไม่ตรง และหันหน้าไม่ตรงกับพระพักตร์ของพระองค์ ทำให้น้องอุ้ยต้องควานหาใบปริญญาบัตรจากพระหัตถ์ของพระองค์ ,วินาทีนั้นผมและทุกท่านที่นั่งอยู่ในลำดับการตรงนั้น ก็ต่างลุ้นไปด้วยกันแต่ภาพแห่งความประทับใจก็เกิดขึ้นอีกครั้ง เมื่อ, ,นายพศิน เล่าถึงวินาทีที่ สมเด็จพระเจ้าอยู่หัว รัชกาลที่ 10 ทรงพระเมตตาต่อบัณฑิตพิเศษ,อย่างไรก็ตาม ทีมข่าวฯ ได้มีโอกาสสนทนากับ ,นายสุวิช อินทรนุกูลกิจ หรือ อุ้ย, บัณฑิตรายดังกล่าว บอกเล่าให้ฟังว่า ในช่วงวินาทีนั้น ตนไม่รู้เลยว่า ยืนผิดตำแหน่ง เข้ารับผิดจังหวะ และไม่ทราบว่าเกิดอะไรขึ้นบ้าง แต่ในวินาทีนั้น สัมผัสได้ว่า ,ขณะที่ตนกำลังควานหาใบปริญญาบัตรจากพระหัตถ์ของพระองค์ ไม่นานนัก ปริญญาบัตรใบนั้นก็ถึงมือตนอย่างอ่อนโยน, นายสุวิช บัณฑิตพิการทางสายตา เล่าทิ้งท้ายด้วยน้ำเสียงตื้นตันใจเป็นที่สุด.,(ชมคลิป),(ขอบคุณภาพประกอบจาก : นายพศิน อินทา เจ้าหน้าที่กองประชาสัมพันธ์ มหาวิทยาลัยสวนดุสิต และ,คลิปจาก PR มหาวิทยาลัยสวนดุสิต)
นับเป็นภาพแห่งความปลื้มปีติที่จะอยู่ในความทรงจำของคนไทยอย่างไม่มีวันลืม กับภาพ สมเด็จพระเจ้าอยู่หัว รัชกาลที่ 10 ทรงพระเมตตากับบัณฑิตและบัณฑิตพิเศษทุกคนและทุกรุ่น ที่มีโอกาสเข้ารับพระราชทานปริญญาบัตรจากพระหัตถ์ของพระองค์
รัชกาลที่ 10,สมเด็จพระเจ้าอยู่หัว,พระมหากษัตริย์ รัชกาลที่ 10,พระเมตตาต่อบัณฑิต,ทีมข่าวเฉพาะกิจไทยรัฐออนไลน์